ডায়ালাইসিসে ভিটামিন ও খনিজ ব্যবস্থাপনা

ডায়ালাইসিস রোগীদের জন্য ভিটামিন ও খনিজ ব্যবস্থাপনা অত্যাবশ্যক, কারণ শেষ পর্যায়ের কিডনি বা বৃক্কের ব্যর্থতা ও ডায়ালাইসিস চলাকালে বৃক্কের কার্যক্ষমতা স্বাভাবিকের মাত্র ১৫ শতাংশেরও কম থাকে। ফলে, কিছু ভিটামিন ও খনিজ উপাদানের গ্রহণে নিষেধাজ্ঞা আরোপ এবং কিছু ক্ষেত্রে সম্পূরক গ্রহণের প্রয়োজন হয়।

ভিটামিন ও খনিজ পদার্থের বিপাকে বৃক্কের ভূমিকা
ডায়ালাইসিসে থাকা রোগীদের খাদ্যতালিকায় কিছু নিষেধাজ্ঞা মানতে হয়, যার ফলে তাদের পক্ষে সুস্থ থাকার জন্য প্রয়োজনীয় কিছু ভিটামিন ও খনিজ উপাদান যথাযথ পরিমাণে গ্রহণ করা কঠিন হয়ে পড়ে।Nutrition. Dialysis Clinic, Inc. 2010. Accessed 17 July 2014. < http://www.dciinc.org/nutrition.php > এছাড়াও, ডায়ালাইসিস প্রক্রিয়ায় ভিটামিন ও খনিজ উপাদানও দেহ থেকে বেরিয়ে যায়। অতএব, ডায়ালাইসিস রোগীরা ভিটামিন ও খনিজের ঘাটতির ঝুঁকিতে থাকেন। ভিটামিন সঠিক বিপাকক্রিয়া, প্রোটিন গঠন ও শারীরিক বৃদ্ধির জন্য অত্যাবশ্যক। তাই ডায়ালিসিস রোগীদের শরীরে যে ভিটামিন ও খনিজের ঘাটতি দেখা দেয়, তা পূরণ করা তাদের সুস্থতার জন্য অত্যন্ত জরুরি।Vitamins. The Nephron Information Center. 2013. Accessed 17 July 2014. < http://nephron.org/nephsites/adp/vits.htm>

ডায়ালাইসিসে যে পুষ্টি উপাদানগুলো এড়িয়ে চলতে হবে
বৃক্কের কার্যকারিতা ঠিকমতো না থাকার কারণে শরীর অতিরিক্ত পরিমাণে কিছু পুষ্টি উপাদান নির্গত করতে পারে না, তাই বৃক্ক বিকল রোগীদের জন্য কিছু পুষ্টি উপাদান সীমিত রাখতে হয়।সাধারণভাবে, এসব পুষ্টি উপাদানের মধ্যে অন্তর্ভুক্ত রয়েছে:
পটাশিয়াম: বৃক্ক পটাশিয়ামের মাত্রা নিয়ন্ত্রণ করতে সাহায্য করে। বৃক্ক ক্ষতিগ্রস্ত হলে, পটাশিয়ামের মাত্রা বেড়ে যেতে পারে। উচ্চ পটাশিয়ামের মাত্রা হৃৎপিণ্ডের অনিয়মিত স্পন্দন বা এমনকি হৃৎপিণ্ড বন্ধ হয়ে যাওয়ার কারণ হতে পারে।
ফসফরাস: বৃক্ক শরীরের ফসফরাসের মাত্রা নিয়ন্ত্রণ করতেও সাহায্য করে। যখন বৃক্ক ক্ষতিগ্রস্ত হয়, তখন অতিরিক্ত ফসফরাস নিঃসৃত করতে পারে না, ফলে তা রক্তে জমে যায়। চিকিৎসকরা অতিরিক্ত ফসফরাস সরানোর জন্য খাবারের সঙ্গে গ্রহণ করার মতো একটি ফসফেট বাইন্ডার ঔষধ নির্ধারিত করতে পারেন।
সোডিয়াম: বৃক্ক বিকল রোগীদের ক্ষেত্রে সোডিয়াম শরীরে অতিরিক্ত তরল পদার্থ ধরে রাখতে পারে, যার ফলে উচ্চ রক্তচাপ, শোথ, হৃৎপিণ্ডের অকৃতকার্যতা এবং শ্বাসকষ্ট হতে পারে।
প্রবাহী: বৃক্কের ক্ষতি যত বাড়ে, শরীর থেকে তরল বের করে দেওয়ার ক্ষমতাও তত কমে যায়।বৃক্ক ব্যর্থতাযুক্ত রোগীদের ক্ষেত্রে অতিরিক্ত তরল গ্রহণ সোডিয়ামের অতিরিক্ত গ্রহণের মতো একই ধরনের সমস্যার কারণ হয়ে দাঁড়াতে পারে।

ডায়ালাইসিসে যেসব ভিটামিন ও খনিজ সম্পূরক হিসেবে প্রয়োজন
অনেক খাবারেই ফসফরাস ও পটাশিয়াম (যা ডায়ালাইসিস রোগীদের জন্য নিষিদ্ধ) থাকে, সেগুলোতে ফলিক অ্যাসিড, নিয়াসিন, রিবোফ্লাভিন এবং ভিটামিন বি৬ (তরল-দ্রবণীয় ভিটামিন)ও থাকে।Mahan, K, Escott-Stump, S, and Raymond, J Krause’s Food and the Nutrition Care Process. 13th ed. St. Louis, MO; Saunders: (2012) অতএব, ফসফরাস ও পটাশিয়ামযুক্ত খাবার সীমিত করলে অন্যান্য গুরুত্বপূর্ণ ভিটামিনের ঘাটতি দেখা দিতে পারে। সাধারণভাবে, নিচের ভিটামিন ও খনিজগুলো ডায়ালাইসিস রোগীদের সম্পূরক হিসেবে দেওয়া হয়:
ভিটামিন বি: পানিতে দ্রবণীয় ভিটামিনগুলো রক্তকণিকা তৈরিতে ভূমিকা রাখে, যা রক্তশূন্যতা প্রতিরোধে সাহায্য করে এবং বিপাক ক্রিয়ায় অংশ নিয়ে খাদ্যকে শক্তিতে রূপান্তরিত করতে সহায়তা করে।
ভিটামিন সি: পানিতে দ্রবণীয় ভিটামিন যা শরীরের কোষ ও কলা সুস্থ রাখতে, ক্ষত নিরাময়ে এবং সংক্রমণ প্রতিরোধে সহায়তা করে।
ভিটামিন ডি: সাধারণভাবে, বৃক্ক ভিটামিন ডি-কে এর সক্রিয় রূপ ভিটামিন ডি৩-তে রূপান্তর করে, যা ক্যালসিয়াম শোষণে সাহায্য করে। অনেক ডায়ালাইসিস রোগী ফসফরাস ও পটাশিয়ামযুক্ত খাবার এড়িয়ে চলার কারণে পর্যাপ্ত ক্যালসিয়াম গ্রহণ করতে পারেন না। ক্যালসিয়ামের অভাব কিডনি-জনিত অস্থিদুর্বলতা (রেনাল অস্টিওডিস্ট্রফি) সৃষ্টি করতে পারে। অন্যদিকে, অতিরিক্ত ক্যালসিয়াম শরীরে ক্যালসিফিকেশন বা ক্যালসিফাইলাক্সিস (যেমন হৃৎপিণ্ডের মতো জায়গায় ক্যালসিয়াম জমা হওয়া) ঘটাতে পারে। ভিটামিন ডি চর্বিতে দ্রবণীয় ভিটামিন, যার অতিরিক্ত মাত্রা ক্ষতিকারক হতে পারে, তাই এটি চিকিৎসকের পরামর্শক্রমে নির্ধারণ এবং নিয়মিত পর্যবেক্ষণ করা উচিত।
লোহা: বৃক্কের  ক্ষতির ফলে এরিথ্রোপোয়েটিন নামক হরমোন উৎপাদনে অক্ষমতা দেখা দেয়, যা লোহিত রক্তকণিকা তৈরিতে উদ্দীপনা যোগায়।

আরও দেখুন
বৃক্কের রোগ
ডায়ালাইসিস

তথ্যসূত্র

 বহিঃসংযোগ 
 ন্যাশনাল কিডনি ফাউন্ডেশন
 নর্থওয়েস্ট কিডনি সেন্টারস

বিষয়শ্রেণী:বৃক্কের রোগ
বিষয়শ্রেণী:চিকিৎসা